കര്ണ്ണാടകത്തിന് പിന്നാലെ കേരളത്തിന് പൂട്ടിട്ട് തമിഴ്നാടും ഇനിമുതല് സംസ്ഥാനത്തില് നിന്നുള്ള യാത്രക്കാര്ക്ക് കടുത്ത നിയന്ത്രണങ്ങള് തെന്മല : സംസ്ഥാനത്തെ കോവിഡ് കേസുകള് കൂടിവരുന്ന സാഹചര്യത്തില് കേരളത്തില് നിന്നുള്ള യാത്രക്കാര്ക്ക് കടുത്ത നിയന്ത്രണങ്ങള് ഏര്പ്പെടുത്തിയിരിക്കുകയാണ് തമിഴ്നാട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കേരളതമിഴ്നാട് അതിര്ത്തിയായ കോട്ടവാസലില് നിയന്ത്രണങ്ങള് അറിയിച്ചുകൊണ്ടുള്ള മുന്നറിയിപ്പ് ബോര്ഡ് തമിഴ്നാട് സ്ഥാപിച്ചു കഴിഞ്ഞു. മലയാളം, കൂടാതെ തമിഴ്, ഇംഗ്ലീഷ് ഭാഷകളിലാണ് മുന്നറിയിപ്പ് സന്ദേശമുള്ളത്. കേരളത്തില് നിന്നുള്ള യാത്രക്കാര് ആര്ടിപിസിആര് നെഗറ്റീവ് റിപ്പോര്ട്ട് ഹാജരാക്കുകയോ, രണ്ട് ഡോസ് വാക്സിന്റെ സര്ട്ടിഫിക്കറ്റ് ഹാജരാക്കുകയോ വേണമെന്ന് മുന്നറിയിപ്പില് പറയുന്നു. അല്ലാത്ത പക്ഷം അതിര്ത്തി കടക്കാനാകില്ല. സര്ട്ടിഫിക്കറ്റുകള്ക്കൊപ്പം ഇ പാസും നിര്ബന്ധമാണ്. ആര്യങ്കാവ് ഔട്ട്പോസ്റ്റിനോട് ചേര്ന്നാണ് പോലീസ്, റവന്യു വകുപ്പ് പരിശോധന നടത്തുന്നത്. അതേസമയം കേരളത്തിലേക്കുള്ള പ്രവേശനത്തിന് ആന്റിജന് ടെസ്റ്റ് നെഗറ്റീവ് സര്ട്ടിഫിക്കറ്റും ഇ പാസും മാത്രമാണ് സംസ്ഥാനത്തെ പോലീസ് അധികൃതര് ആവശ്യപ്പെടുന്നത്. തമിഴ്നാടിനു പുറമെ കര്ണാടകയും നിയന്ത്രണങ്ങള് കടുപ്പിച്ചിരിക്കുകയാണ്. കേരളത്തില് നിന്നെത്തുന്നവര്ക്ക് നിര്ബന്ധിത ക്വാറന്്റൈന് ഏര്പ്പെടുത്താന് ആണ് കര്ണാടകയിലെ വിദഗ്ദ്ധ സമിതിയുടെ നിര്ദ്ദേശം. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona